एह दौड़ में सबले आगा बाड़न जन भोजपुरी मंच के संयोजक सदानंद शाही जिनकर कहना बा कि “हमन के पांच अगस्त के मुख्यमंत्री जी से मिलल रहलीं आ राज्य में भोजपुरी अकादमी बनावे खातिर निहोरा कइले रहलीं. मुख्यमंत्री जी लगभग आधा घंटा ले हमन के बात ध्यान से सुनलें. ए बातचीत में अकादमी के प्रस्ताव प उनके रुख बहुत निक रहे इ तब्बे बुझा गइल रहे. …. (बाकिर) मुख्यमंत्री एतना जल्दी फैसला करीहे, इ हमन के अंदाज़ा ना रहे. मात्र तीन हफ्ता के भीतरे भोजपुरी अकादमी बना के उ हमन के चकित क देहलन. मुख्यमंत्री अखिलेश यादव जी के ए फैसला से भोजपुरी भाषा संस्कृति आ समाज के बढती होई. उनका के भोजपुरी समाज के ओर से, जन भोजपुरी मंच के ओर से धन्यवाद”.